Breithiúnas na Cúirte Breithiúnais (an Cúigiú Dlísheomra) an 26 Feabhra 2026 - Air Canada v an Coimisiún
(Cás C-367/22 P) 1
(Achomharc - Iomaíocht - Cairtéil - Margadh aerlasta - Cinneadh ón gCoimisiún Eorpach lena gcinntear go raibh sárú ar Airteagal 101 CFAE, Airteagal 53 den Chomhaontú maidir leis an Limistéar Eorpach Eacnamaíoch agus Airteagal 8 den Chomhaontú idir an Comhphobal Eorpach agus Cónaidhm na hEilvéise maidir le hAeriompar - Comhordú na ngnéithe éagsúla den phraghas ar sheirbhísí aerlasta (formhuirear breosla, formhuirear slándála agus diúltú coimisiún ar fhormhuirir a íoc) - Seirbhísí lasta isteach - Inniúlacht chríochach an Choimisiúin - Éifeachtaí cáilithe -Sárú aonair leanúnach - Rialachán (CE) Uimh. 1/2003 - Airteagal 25 – Tréimhse theorann maidir le cumhachtaí an Choimisiúin pionóis a fhorchur - Saincheist dlí lena n-éilítear tréimhse theorann – Saincheist dlí a bhaineann leis an mbeartas poiblí)
Teanga an cháis: an Béarla
Páirtithe
Achomharcóir: Air Canada, a bunaíodh in Saint-Laurent (Ceanada), (ionadaithe: I. Z. Prodromou-Stamoudi, dikigoros, T. Soames, avocat)
Páirtí eile sna himeachtaí:
an Coimisiún Eorpach (ionadaithe: P. Caro de Sousa agus A. Dawes, Gníomhairí, le cúnamh ó G. Peretz, Abhcóide)
An chuid oibríochtúil
Díbhtear an t-achomharc.
Ordaítear do Air Canada na costais a íoc.
____________
1 IO C 303, 08.08.2022.